  Виталий Пронин Шаерысьтымы 5 школаосысь 15 аресъем дышетскисьёс PISA-2022 амалъя ортчись калыккуспо эскеронэ пыриськозы. Со дышетонлэсь ӟечлыксэ возьматоз. Удмуртиысь сяна, отчы быдэс Россиысь школаос пыриськозы на. — Али эскеронлы дасяськон мынэ, — вераз дышетонъя но наукая министр Светлана Болотникова, — кылем арын та выллем эскерон 84 школаын ортчиз, отчы 2 сюрс 500 пала нылпи пыриськиз. Ижкарын 40-тӥ номеро школаын солы дасяськон кутскиз ни, котырес ӝӧк сьӧрын дышетӥсьёс но, дышетскисьёс но кенешизы, соослы та амал туж тунсыко потӥз. Эскеронын пиналъёс лыдӟиськыны быгатэмзэс, математикаез, естественной наукаосты тодэмзэс, финансовой но креативной малпаськонзэс возьматозы. Вань ужъёсты соос компьютер пыр быдэстозы. Йылпумъянъёс 2023-тӥ арын тодмо луозы. PISA эскерон 3 арлы 1 пол ортчылэ, Россия отчы 2000-тӥ арысен пыриське. Теги: дышетон эскерон  